– Канечне, справа, асабліва, калі яна любімая. Мне ў радасць казаць, што наш маленькі калектыў з пяці чалавек не пакладаючы рук працуе над фарміраваннем даходнай часткі бюджэту. Абслугоўваем 340 індывідуальных прадпрымальнікаў, 330 юрыдычных асоб і 12800 фізічных, пільна кантралюем, каб падаткі ад іх дзейнасці своечасова паступалі ў бюджэт. Па выніках першага паўгоддзя атрымалі даходаў на суму 9,4 мільёна рублёў, або 129 працэнтаў да ўзроўню мінулага года. Зараз пераходзім на дыстанцыйнае абслугоўванне, падключаем падаткаплацельшчыкаў да электронных сэрвесаў. Дэкларацыі ў электронным выглядзе нам ужо перадаюць 142 юрыдычныя асобы і 215 ІП. Вось гэта ўсё для мяне цікава, гэта – маё жыццё. А што датычыцца кар’еры, то ўжо як Бог дасць.